《挽王开叔》
宋代·陈著

裔自三吴秀四明，士林著不尽峥嵘。
江淮游览诗随气，乡里推峥实过名。
最是与梅相契友，翛然易箦了平生。
北风飞旐余山路，稍得悲歌薤露声。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。